Analýza vplyvov na podnikateľské prostredie

[bookmark: _Hlk136970676]Názov materiálu: Vyhláška Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení  vyhlášky č. 317/2024 Z. z. (ďalej len „návrh vyhlášky“). 

Predkladateľ: Úrad pre reguláciu sieťových odvetví. 

3.1 Náklady regulácie
3.1.1 Súhrnná tabuľka nákladov regulácie 	

Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov. 
	TYP NÁKLADOV
	Zvýšenie nákladov v € na PP
	Zníženie nákladov v € na PP

	A.Dane, odvody, clá a poplatky, ktorých cieľom je znižovať negatívne externality
	0
	0

	B. Iné poplatky
	0
	0

	C. Sankcie a pokuty
	0
	0

	D. Nepriame finančné náklady
	17 500
	17 500

	E. Administratívne náklady
	1 745
	0

	Spolu = A+B+C+D+E
	19 245
	17 500

	
	
	

	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0

	G. Goldplating
	0
	0

	
	
	

	
	
	

	VÝPOČET PRAVIDLA 1in2out:
	IN
	OUT

	H. Náklady okrem výnimiek = B+D+E-F
	19 245
	17 500

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):

[image: ]

3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Návrh vyhlášky má vzhľadom na jej rozsah minimálne vplyvy na podnikateľské prostredie. V prípade uplatnenia návrhu vyhlášky v praxi sa očakáva mierny pozitívny aj negatívny vplyv na podnikateľské prostredie. 
1. Oboznámenie sa s prijatou vyhláškou 
Negatívny vplyv na dotknuté regulované subjekty vykonávajúce regulovanú činnosť prenosu, distribúcie alebo dodávky elektriny sa očakáva v súvislosti s minimálnou, jednorazovou administratívnou záťažou spojenou s oboznámením sa so znením návrhu vyhlášky, overením súladu s vnútornými procesmi, s jednorazovou úpravou procesov sledovania, evidovania a vyhodnocovania štandardov kvality a s prípadnou zmenou spôsobu evidovania a vyhodnocovania údajov o štandardoch kvality. Odhadovaný čas plnenia tejto povinnosti je 105 minút, vrátane času potrebného na naštudovanie legislatívnej zmeny a pochopenie jej vplyvu, na zistenie potrebných skutočností a porovnanie súčasného a nového stavu, ako aj na nastavenie vnútorných procesov a organizácie práce a na zabezpečenie trvalého súladu s novou právnou úpravou. Odhadovaný náklad tejto administratívnej záťaže pri priemernej mesačnej nominálnej mzde zverejnenej Ministerstvom hospodárstva Slovenskej republiky na jedného podnikateľa je 8 eur. Pri kvantifikácii časovej náročnosti úrad prihliadal na jednotlivé typy informačných povinností, vrátane času potrebného na naštudovanie legislatívnej zmeny a pochopenie jej vplyvu na činnosť podnikateľa – regulovaného subjektu, času na zistenie potrebných skutočností, času na porovnanie súčasného stavu a nového stavu (pričom uvedené je zrejmé aj z tzv. konsolidovaného znenia vyhlášky), ako aj času 
na nastavenie vnútorných procesov v záujme zabezpečenia súladu s požiadavkami návrhu vyhlášky. Úrad vyhodnotil, že tieto informačné povinnosti sú jednorazové a štandardného charakteru, pretože dochádza k spresneniu niektorých zavedených štandardov kvality.  
Pri určení počtu dotknutých subjektov úrad vychádzal z počtu regulovaných subjektov, povinných predložiť za rok 2025 vyhodnotenie štandardov kvality prenosu, distribúcie alebo dodávky elektriny, pričom týchto subjektov bolo 225.

2. Úprava procesov sledovania, evidovania a vyhodnocovania štandardov kvality
Negatívny vplyv na dotknuté regulované subjekty vykonávajúce regulovanú činnosť prenosu, distribúcie alebo dodávky elektriny sa očakáva v súvislosti s minimálnou, jednorazovou administratívnou záťažou spojenou s úpravou procesov sledovania, evidovania a vyhodnocovania štandardov kvality v súvislosti so zmenou prílohy č. 5 a prílohy č. 7 vyhlášky podľa návrhu vyhlášky. Odhadovaný čas plnenia tejto povinnosti je 30 minút, vrátane času potrebného na naštudovanie legislatívnej zmeny a pochopenie jej vplyvu, nastavenia vnútorných procesov a organizácie práce a na zabezpečenie trvalého súladu s novou právnou úpravou. Pri kvalifikácii časovej náročnosti úrad prihliadal na minimálny rozsah úpravy procesov sledovania, evidovania a vyhodnocovania štandardov kvality (pričom uvedené je zrejmé aj z tzv. konsolidovaného znenia vyhlášky), ako aj času na nastavenie vnútorných procesov v záujme zabezpečenia súladu s požiadavkami návrhu vyhlášky. Odhadovaný náklad tejto administratívnej záťaže pri priemernej mesačnej nominálnej mzde zverejnenej Ministerstvom hospodárstva Slovenskej republiky na jedného podnikateľa sú 2 eurá. Pri určení počtu dotknutých subjektov úrad vychádzal z počtu regulovaných subjektov, povinných predložiť za rok 2025 vyhodnotenie štandardov kvality prenosu, distribúcie alebo dodávky elektriny, pričom týchto subjektov bolo 225.

3. Úhrada kompenzačnej platby zo strany nadradenej sústavy za nedodržanie štandardov kvality, ak má dopad na odberateľov podradenej sústavy 
Mierny negatívny vplyv sa zároveň očakáva u tých regulovaných subjektov, ktoré svojou činnosťou nedodržia minimálne štandardy kvality týkajúce sa dodržania lehoty obnovenia distribúcie po predchádzajúcom plánovanom alebo neplánovanom prerušení distribúcie alebo odstránenia príčiny zníženej kvality elektriny, ak takéto porušenie následne spôsobí nedodržanie štandardov kvality v podriadenej sústave. V takomto prípade dôjde k zvýšeniu nákladov regulovaného subjektu, ktorý nedodržanie zapríčinil, a to v dôsledku ustanovenej povinnosti vyplatiť kompenzačné platby za nedodržanie štandardov kvality dotknutým odberateľom pripojeným do podriadenej distribučnej sústavy, v tomto prípade predovšetkým miestnej distribučnej sústavy. Odhadovaný náklad na vyplatenie kompenzačných platieb v súvislosti s navrhovanou zmenou bol odborným odhadom určený vo výške 5 833 €. Pri stanovení odhadovaného nákladu úrad vychádzal z počtu a výšky kompenzačných platieb vyplatených prevádzkovateľmi distribučných sústav za porušenie príslušných štandardov kvality v roku 2024, a to z dôvodu, podľa vtedy platnej právnej úpravy dotknuté subjekty takúto povinnosť mali. Zároveň úrad vo výpočte negatívneho vplyvu zohľadnil aj medziročnú zmenu výšky kompenzačných platieb, ktorá bola odhadnutá priemerne na cca 40 % (2024 – 2025). Pri výpočte úrad zohľadnil iba náklady na vyplatenie kompenzačných platieb prevádzkovateľmi regionálnych distribučných sústav v počte 3, nakoľko pri prenosovej sústave dlhodobo nenastalo porušenie štandardov kvality. Uvedený negatívny vplyv sa bude týkať tých regulovaných subjektov, ktorých konanie alebo opomenutie bude mať za následok nedodržanie štandardov kvality v podriadenej distribučnej sústave. Výška skutočných nákladov bude závisieť od počtu prípadov nedodržania príslušných štandardov kvality, počtu dotknutých odberateľov a výšky kompenzačných platieb v danom období. 
4. Kompenzačná platba za porušenie štandardov kvality
Mierny pozitívny vplyv sa očakáva na strane podnikateľov v postavení odberateľa pripojeného do podriadenej distribučnej sústavy ktorému bude za nedodržanie minimálnych štandardov kvality poskytnutá kompenzačná platba aj v prípade, že nedodržanie zavinil prevádzkovateľ nadradenej distribučnej sústavy a prevádzkovateľ sústavy, do ktorej sú takýto odberatelia pripojení dodržal minimálne štandardy kvality a teda nemá povinnosť uhrádzať kompenzačné platby. Ide o prípady nedodržania štandardov kvality týkajúcich sa lehoty na obnovenie distribúcie po predchádzajúcom plánovanom alebo neplánovanom prerušení distribúcie alebo lehoty na odstránenie príčiny zníženej kvality elektriny, ktoré ak nie sú dodržané prevádzkovateľom nadradenej sústavy môžu spôsobiť, že odberatelia podradenej sústavy dostávajú nekvalitné služby. Návrh vyhlášky teda jednoznačne upresňuje zodpovednosť za vyplatenie kompenzačnej platby, ak k nedodržaniu štandardu kvality došlo v dôsledku konania alebo opomenutia prevádzkovateľa nadradenej distribučnej sústavy. Kompenzačnú platbu tak vyplatí ten regulovaný subjekt, ktorý nedodržanie príslušného štandardu kvality svojou činnosťou alebo nečinnosťou zapríčinil. Pozitívny vplyv na podnikateľov v postavení odberateľa pripojených do podradenej distribučnej sústavy spočíva najmä v zabezpečení ich nároku na kompenzáciu v prípadoch, keď im nebola poskytnutá služba v požadovanej kvalite, a to bez ohľadu na skutočnosť, či k nedodržaniu štandardu kvality došlo priamo v ich distribučnej sústave, s prevádzkovateľom ktorej majú uzatvorenú zmluvu alebo v dôsledku porušenia povinnosti prevádzkovateľa nadradenej sústavy.
Výška priemernej kompenzačnej platby na jedného odberateľa mimo domácnosti bola odborným odhadom stanovená na 18 eur a počet odberateľov bol odborným odhadom stanovený na 1 000. Pri kvantifikovaní týchto hodnôt úrad vychádzal z údajov o počte a výške kompenzačných platieb vyplatených v predchádzajúcom za rok 2024 za porušenie príslušných štandardov kvality a zohľadnil predpokladaný počet odberateľov mimo domácnosti, ktorých sa navrhovaná úprava môže týkať. Úrad pri rovnako zohľadnil aj medziročnú zmenu výšky kompenzačných platieb, ktorá bola odhadnutá priemerne na cca 40 % (2024 – 2025).
3.2 Vyhodnotenie konzultácií s podnikateľskými subjektmi pred predbežným pripomienkovým konaním
Prípravu novej vyhlášky úrad prezentoval predbežnou informáciou č. PI/2026/173 zverejnenou v informačnom systéme verejnej správy Slov-Lex dňa 22. 07. 2026.

Podľa bodu 4 predbežnej informácie sa verejnosť mohla zapojiť do prípravy návrhu vyhlášky formou zasielania podnetov a návrhov, a to v termíne od 22. 07. 2026 do 04. 08. 2026. 
V uvedenom termíne boli zo strany piatich regulovaných subjektov predložené podnety, ktoré boli primerane zohľadnené pri tvorbe návrhu vyhlášky. 

Úrad paralelne so zverejnením predbežnej informácie dňa 22. 07. 2026 informoval verejnosť zverejnením oznámenia o príprave návrhu vyhlášky na svojom webovom sídle.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Nedochádza.

Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?
Nebude sa zaobchádzať rôzne. Návrh vyhlášky ustanovuje rovnaké postupy pre všetky dotknuté regulované subjekty, ktoré sú podľa § 22 ods. 4 písm. a) zákona č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii“) povinné dodržiavať štandardy kvality.

Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Neovplyvňuje.

Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Neovplyvní.

Ovplyvňuje zmena regulácie inovácie, vedu a výskum?
Neovplyvňuje.

Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?
Zmena regulácie uvedený cieľ Slovenska neovplyvní.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	x nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	x nemení	☐ znižuje

3.4  Iné vplyvy na podnikateľské prostredie 
Úrad identifikuje mierny pozitívny vplyv u prevádzkovateľov podriadenej distribučnej sústavy, a to v súvislosti so skutočnosťou, že za porušenie štandardov kvality bude kompenzačné platby uhrádzať regulovaný subjekt, ktorý porušenie spôsobil. Uvedený vplyv však nie je v súčasnosti možné na základe úradu dostupných údajov kvantifikovať (počet dotknutých podnikateľov – odberateľov, ich charakter a osobitosti odberu elektriny a pod.) ani kvalifikovať a preto 
sa uvádza v tejto časti analýzy. Návrh vyhlášky zlepší situáciu u takých regulovaných subjektov, ktorých podnikateľské subjekty v postavení odberateľa nedostali dostatočnú kvalitu poskytovanej služby a za toto porušenie im nebola vyplatená kompenzačná platba, nakoľko nedošlo k porušeniu štandardu kvality na strane regulovaného subjektu, s ktorým majú uzatvorenú zmluvu.

image1.emf
1 Oboznámenie sa s prijatou vyhláškou  návrh vyhlášky návrh vyhlášky 1.SK 01.01.27

regulované 

subjekty

               225  6 1 357 In (zvyšuje náklady) 1 357 0

2

Úprava procesov sledovania, evidovania a 

vyhodnocovania štandardov kvality

návrh vyhlášky  Príloha č. 5 a 7 1.SK 01.01.27

regulované 

subjekty

               225  2 388 In (zvyšuje náklady) 388 0

3

Úhrada kompenzačnej platby zo strany nadradenej 

sústavy za nedodržanie štandardov kvality v prípade ak 

má dopad na odberateľov podradenej sústavy

návrh vyhlášky § 7 ods. 3 a) 1.SK 01.01.27

prevádzkovateľ 

nadradenej 

distribučnej 

sústavy

                   3  5 833 17 500 In (zvyšuje náklady) 17 500 0

4 Kompenzačná platba za  porušenie štandardov kvality návrh vyhlášky §7 ods. 3 1.SK 01.01.27 odberatelia              1 000  18 17 500 Out (znižuje náklady) 17 500 0

1in2out 

celkom

Goldplating 

celkom

Vplyv na 1 

podnik. v €

Vplyv na 

kategóriu 

dotk. subjektov 

v €

Druh vplyvu

In (zvyšuje náklady) / 

Out (znižuje náklady) / 

Nemení sa

P.č.

Zrozumiteľný a stručný opis regulácie 

(dôvod zvýšenia/zníženia nákladov na PP a dôvod 

ponechania nákladov na PP, ktoré su goldplatingom)

Lokalizácia

(§, ods., čl.,...)

Pôvod regulácie: 

SK/EÚ úplná harm./

goldplating



Účinnosť 

regulácie

Kategória dotk. 

subjektov

Počet dotk. 

subjektov 

spolu 

Číslo normy

(zákona, vyhlášky a 

pod.)


